Document ID: /roh_data/filtered/fineweb-2-filterrobots_roh.jsonl.gz/61519

Silva Semadeni è stada la presidenta dal comité che ha cumbattì ils gieus olimpics en il Grischun. Igl è stà in cumbat cunter l’entira classe politique. La regenza grischuna, ina gronda part dal Cussegl grond sco er blers e bleras collegas da Berna èn s'engaschads quella giada per gieus olimpics pitschens e persistents en il Grischun.
Silva Semadeni n'ha mai cret vi da questa visiun. En emissiuns da televisiun, en gasettas, sin podis ha ella argumentà cunter il «dictat da l’IOC», cunter gieus che sajan memia chars e cunter intervenziuns en la natira.
Igl era dirischem per mai da cumbatter saira per saira cunter tut questa glieud, mo jau hai detg, jau stoss ir atras, i na dat naginas autras pussibilitads per mai, jau stoss far quai.
Ch'il pievel grischun ha refusà ils 3 da mars 2013 ils gieus è per Silva Semadeni fin oz ina gronda satisfacziun e gist ussa cun vista sin ils gieus en China di Semadeni:
Jau studegel propi mintga giada, sche ja vesel quests maletgs, per fortuna na capita quai betg en il Grischun.